આ સંદર્ભે વાત કરતાં આયુષી સોલંકી કહે છે કે, “હવે હું પોતાની રીતે અને ઇચ્છા થાય તેમ ફરું છું. પહેલાં જ્યારે ગ્રૂપમાં જતા ત્યારે મજા તો આવતી પરંતુ આપણા વિચારો સ્વતંત્ર રહેતા નથી. બધા કહે તેમ કરવું પડતું, પરંતુ હવે સોલો ટ્રાવેલિંગનો ઓપ્શન મારા જેવા એકલા ફરવાના શોખીન માટે બેસ્ટ છે. ખાસ કરીને હિલ સ્ટેશન પર જવાનું વધારે ગમે છે. બધાની સાથે ફરવામાં મજા ચોક્કસ આવે પણ હું થોડી મનમોજી છું. મને તો એકલા જ ગમે છે.” તો વળી પિન્કી મજમુદાર કહે છે કે, “મારા ફ્રેન્ડ્સ સાથે પહેલેથી જ ઓછું ફરવા જતી. મને એકલા ફરવાનું સારું લાગતું પરંતુ પહેલાં હંુ ફેમિલી સાથે ફરવા જતી. ટ્રેકિંગનો શોખ ઘણો પણ પૂરો કરવાનો મોકો મળતો નહીં. હવે હું યૂથ ટ્રાવેલિંગ સાથે જોડાઇ છું જેમાં હું એકલી જ બધે ટ્રાવેલિંગમાં જાઉં છું અને જેમાં મારા જેવા સોલો ટ્રાવેલિંગના શોખીન પણ છે. બધાની સાથેના સાથે અને એકલાના એકલા. જેમાં હું મારી મરજીથી ટ્રેકિંગ કરું છું, ફરું છું અને મજા કરું છું.” જ્યારે વિજય રામી કહે છે કે, “આપણે તો મનમોજીલા છીએ. જ્યારે મન થાય ત્યારે ફરવું અને મન થાય ત્યારે આરામ કરવો. માટે હું એકલો જ ફરવાનું પસંદ કરું છું.”